# Καλλιεργούμενα είδη στην Ευρώπη 2 (κουίζ)

Κάνε κλικ με το ποντίκι πάνω στην εικόνα που θεωρείς ότι είναι η σωστή.

1. | Πολυετής και αναρριχώμενος θάμνος, ανθεκτικός στις υψηλές θερμοκρασίες και στην ξηρασία. Ο καρπός του ονομάζεται ράγα και είναι σφαιρικός, ωοειδής ή ελλειψοειδής, κίτρινος, κιτρινοπράσινος, ρόδινος, ιώδης, κόκκινος ή μελανός, ανάλογα με την ποικιλία. Μπορεί να αναπτυχθεί σε αρκετές περιοχές της Ευρώπης αλλά μόνο μέχρι ένα συγκεκριμένο γεωγραφικό πλάτος. Στην Ευρωπαϊκή Ένωση σημαντικές εκτάσεις καταλαμβάνουν οι καλλιέργειές του στην Ισπανία, στη Γαλλία και στην Ιταλία. Η συγκομιδή του καρπού του ονομάζεται τρύγος.

ΑΜΠΕΛΙ | ΡΥΖΙ | ΚΑΛΑΜΠΟΚΙ

2. | Αειθαλές και μακρόβιο δέντρο, ανθεκτικό στις υψηλές θερμοκρασίες και στην ξηρασία. Τα φύλλα του έχουν σχήμα λόγχης, με σκουροπράσινη την επάνω επιφάνειά τους και αργυρόχρωμη την κάτω και οι καρποί του είναι σφαιρικοί ή ελλειψοειδείς. Ευδοκιμεί στη Νότια Ευρώπη και το 99% της συνολικής έκτασης που καταλαμβάνουν οι καλλιέργειές του στην Ευρωπαϊκή Ένωση αντιστοιχεί σε τέσσερις μόνο χώρες: στην Ισπανία, στην Ιταλία, στην Ελλάδα και στην Πορτογαλία. Οι αρχαίοι Έλληνες θεωρούνται οι πρώτοι που διέδωσαν την καλλιέργειά του στην Ευρώπη.

ΡΥΖΙ | ΕΛΙΑ | ΚΡΙΘΑΡΙ

3. | Μονοετές, ποώδες φυτό με καρπό πλούσιο σε άμυλο, ένα από τα πρώτα είδη που καλλιέργησε ο άνθρωπος. Αναπτύσσεται σε ποικιλία κλιματικών συνθηκών και η σπορά του πραγματοποιείται συνήθως το φθινόπωρο. Οι περισσότερες ποικιλίες του εμφανίζουν ανθεκτικότητα στις χαμηλές θερμοκρασίες του χειμώνα. Σε περιοχές όπου ο χειμώνας είναι δριμύς η σπορά γίνεται την άνοιξη. Διακρίνεται σε μαλακό και σκληρό και ο καρπός του χρησιμοποιείται στην αρτοποιία και στην παρασκευή σιμιγδαλιού και ζυμαρικών αντίστοιχα. Οι καλλιέργειές του αξιοποιούνται επίσης για την παραγωγή ζωοτροφών και βιοκαυσίμων. Αποτελεί το σημαντικότερο καλλιεργούμενο είδος της Ευρωπαϊκής Ένωσης, σε σχέση με τη συνολική ετήσια παραγωγή σιτηρών. Η Γαλλία, η Γερμανία και το Ηνωμένο Βασίλειο αποτελούν τους κυριότερους παραγωγούς του.

ΣΙΤΑΡΙ | ΚΡΙΘΑΡΙ | ΚΑΛΑΜΠΟΚΙ

ΠΗΓΕΣ:
European Union, 2010. Eurostat. Agricultural statistics. Main results — 2008–09, ISSN 1830-463X
INTERGOVERNMENTAL PANEL ON CLIMATE CHANGE (IPCC), 2007. Climate Change 2007: The Physical Science Basis. Contribution of Working Group I to the Fourth Assessment Report of the Intergovernmental Panel on Climate Change [Solomon, S., D. Qin, M. Manning, Z. Chen, M. Marquis, K.B. Averyt, M. Tignor and H.L. Miller (eds.)]. Cambridge University Press, Cambridge, United Kingdom and New York, NY, USA". - Frequently Asked Questions