Καλλιεργούμενα είδη στην Ευρώπη 1 (κουίζ)

# Καλλιεργούμενα είδη στην Ευρώπη 1 (κουίζ)

Κάνε κλικ με το ποντίκι πάνω στην εικόνα που θεωρείς ότι είναι η σωστή.

1. | Μονοετές φυτό με ψηλό, όρθιο και συμπαγή βλαστό, μεγάλα και επιμήκη φύλλα με σχήμα σπαθιού και καρπό λευκό, κίτρινο, κοκκινωπό ή μελανοϊώδη, ανάλογα με την ποικιλία, πλούσιο σε άμυλο. Προέρχεται από τις χώρες της Κεντρικής και Νότιας Αμερικής και διαδόθηκε στην Ευρώπη μετά τις εξερευνήσεις του Χριστόφορου Κολόμβου. Η σπορά του γίνεται συνήθως την άνοιξη, καθώς η ανάπτυξή του απαιτεί σχετικά υψηλές θερμοκρασίες και ο καρπός του συλλέγεται στο τέλος του καλοκαιριού ή στην αρχή του φθινοπώρου. Η καλλιέργειά του απαιτεί σημαντικές ποσότητες νερού και τα υπολείμματά της μπορούν να αξιοποιηθούν για την παραγωγή βιοκαυσίμων. Σε παγκόσμιο επίπεδο αντιπροσωπεύει ένα ιδιαίτερα σημαντικό ποσοστό της συνολικής παραγωγής και κατανάλωσης σιτηρών. Στην Ευρωπαϊκή Ένωση η μεγαλύτερη παραγωγή από την καλλιέργειά του αντιστοιχεί στη Γαλλία.

ΚΡΙΘΑΡΙ | ΑΜΠΕΛΙ | ΚΑΛΑΜΠΟΚΙ

2. | Στην καλλιέργειά του αποδίδεται η απελευθέρωση μεθανίου στην ατμόσφαιρα, αερίου που συμβάλλει στην ενίσχυση του φαινομένου του θερμοκηπίου. Οι χώρες της Ευρωπαϊκής Ένωσης με τη μεγαλύτερη παραγωγή από την καλλιέργειά του είναι η Ιταλία και η Ισπανία. Μονοετές, ποώδες φυτό με καρπό πλούσιο σε άμυλο που αποτελεί το σημαντικότερο διατροφικό πόρο για ένα μεγάλο ποσοστό του ανθρώπινου πληθυσμού παγκόσμια. Οι περισσότερες ποικιλίες του προέρχονται από τροπικές και υποτροπικές περιοχές του πλανήτη και η ανάπτυξή του προϋποθέτει υψηλές θερμοκρασίες και άφθονο νερό.

ΡΥΖΙ | ΕΛΙΑ | ΑΜΠΕΛΙ

3. | Μονοετές, ποώδες φυτό με επίπεδα και παραλληλόνευρα φύλλα. Θεωρείται ένα από τα πρώτα φυτά που καλλιέργησε ο άνθρωπος, εμφανίζει μεγάλη προσαρμοστικότητα σε ποικιλία εδαφοκλιματικών συνθηκών και μπορεί να αναπτυχθεί σε περιοχές διαφορετικού γεωγραφικού πλάτους. Καλλιεργείται κυρίως για την παρασκευή αλκοολούχων ποτών (μπίρας) και ζωοτροφών. Μπορεί επίσης να αξιοποιηθεί για την παραγωγή βιοκαυσίμων. Συγκαταλέγεται ανάμεσα στα τρία πιο σημαντικά καλλιεργούμενα είδη της Ευρωπαϊκής Ένωσης, σε σχέση με τη συνολική ετήσια παραγωγή σιτηρών. Η Γαλλία και η Γερμανία αποτελούν τους βασικότερους παραγωγούς του.

ΣΙΤΑΡΙ | ΚΡΙΘΑΡΙ | ΕΛΙΑ

Επόμενη ομάδα ερωτήσεων
ΠΗΓΕΣ:
European Union, 2010. Eurostat. Agricultural statistics. Main results — 2008–09, ISSN 1830-463X
INTERGOVERNMENTAL PANEL ON CLIMATE CHANGE (IPCC), 2007. Climate Change 2007: The Physical Science Basis. Contribution of Working Group I to the Fourth Assessment Report of the Intergovernmental Panel on Climate Change [Solomon, S., D. Qin, M. Manning, Z. Chen, M. Marquis, K.B. Averyt, M. Tignor and H.L. Miller (eds.)]. Cambridge University Press, Cambridge, United Kingdom and New York, NY, USA". - Frequently Asked Questions